མདོ་ཁམས་ཆུ་བཞི་སྒང་དྲུག་དབུས་སྤྱི་ཁྱབ་རྒྱུན་ལས་ཁང་ནས་༧གོང་ས་རྒྱལ་བ་རིན་པོ་ཆེ་དང་བོད་མིའི་སྒྲིག་འཛུགས་ལ་དབུ་འོག་དཔུང་འདེགས་ཚུལ་གྱིས་ལས་དོན་ཞུ་བཞིན་པའི་སྐོར་ལ་ཡོངས་ཁྱབ་གསལ་བསྒྲགས་ནང།སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་གིས་དུས་ཀུན་ཏུ་ལམ་སྟོན་གནང་དོན་ལྟར།བོད་ཀྱི་བྱུང་རབས་ལོ་རྒྱུས་ཁྲོད་ཀྱི་རྒྱལ་གཅེས་དཔའ་བོ་འདས་གསོན་ཡོངས་ཀྱི་ལོ་རྒྱུས་བསྡུ་སྒྲིག་དང་།བོད་བསྟན་སྲིད་ཆེད་ལུས་སྲོག་ལོངས་སྤྱོད་དང་བཅས་པ་བློས་གཏོང་གནང་མཁན་གྱི་རྒན་རབས་པ་ཚོས་མཚོན་མི་རབས་རྒན་པ་ཚོར་བཀའ་དྲིན་རྗེས་དྲན་མཚོན་ཆེད་རྒྱུན་དུ་ནས་ཆུ་སྒང་རྒན་གསོ་ཁང་དུ་རྒན་རབས་ཚོར་ལྟ་སྐྱོང་གང་ལེགས་བྱེད་ཀྱི་ཡོད་པ་མ་ཟད།རྒན་རབས་༡༡༣ལ་འཚོ་སྣོན་དང་རོགས་སྐྱོར་ལོ་ལྟར་འབུལ་བཞིན་ཡོད།དེ་བཞིན་དྷ་ས་ཆུ་སྒང་རིག་གནས་འཛིན་གྲྭར་སྐད་ཡིག་སློབ་སྦྱོང་སྤྲོད་བཞིན་པའི་མ་ཚད་མ་འོངས་བོད་ཀྱི་སོན་རྩར་གྱུར་བའི་བོད་ཀྱི་སློབ་ཕྲུག་ཚོར་སྐུལ་ལྕག་དང་།རྒྱབ་སྐྱོར་ཆེད་ལོ་ལྟར་ཕྱི་ལུགས་མཐོ་སློབ་འགྲིམ་མཁན་གྱི་གཞོན་སྐྱེས་༧༠དང་།མཐོ་རིམ་རིག་གནས་རབ་འབྱམས་པའི་མཐོ་སློབ་འགྲིམས་བཞིན་པའི་སློབ་མ་༢༠དང་།བོད་ཡིག་གི་ལམ་ནས་མཐོ་སློབ་འགྲིམ་མཁན་སློབ་ཕྲུག་༡༠བཅས་བསྡོམས་མཐོ་རིམ་སློབ་ཕྲུག་༡༠༠ལ་སློབ་ཡོན་འབུལ་བཞིན་ཡོད།ཅེས་འཁོད་འདུག